
	IZVJEŠĆE O PROVEDENOM SAVJETOVANJU S JAVNOŠĆU

	Prijedlog Odluke o vrijednosti obračunske jedinice - boda (B) za obračun komunalne naknade

	Naziv tijela nadležnog za izradu nacrta i provedbu savjetovanja
	Općina Orle

	Svrha dokumenta
	Komunalna naknada je novčano javno davanje koje se plaća za održavanje komunalne infrastrukture, prihod je proračuna Općine koji se koristi za financiranje održavanja i građenja komunalne infrastrukture, a može se na temelju odluke predstavničkog tijela jedinice lokalne samouprave koristiti i za financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene te poboljšanja energetske učinkovitosti zgrada u vlasništvu jedinice lokalne samouprave, ako se time ne dovodi u pitanje mogućnost održavanja i građenja komunalne infrastrukture. Općinsko vijeće Općine Orle donosi Program održavanja komunalne infrastrukture i Program građenja komunalne infrastrukture te je za iste potrebno osigurati financijska sredstva. Općinsko vijeće Općine Orle, donijelo je u veljači 2019. godine Odluku o vrijednosti boda za obračun komunalne naknade koja je iznosila 3,00 kn/m2, odnosno 0,40 eur/m2. Prijedlog povećanja vrijednosti boda, koji će radi dobivanja mišljenja i prijedloga građanima biti dostupan i na javnom savjetovanju iznosi 1,15 EUR.  Polazište za određivanje vrijednosti boda komunalne naknade je procjena troškova održavanja komunalne infrastrukture iz programa održavanja komunalne infrastrukture uz druge predvidive i raspoložive izvore financiranja održavanja komunalne infrastrukture. Općina Orle se razvija te poduzima mjere i radnje na daljnjoj izgradnji, održavanju i razvoju komunalne infrastrukture, a sve u cilju postizanja veće kvalitete i zadovoljstva svojih mještana. 

	Tko je bio uključen u postupak izrade odnosno u rad stručne radne skupine za izradu nacrta?
	U postupak izrade dokumenta bili su uključeni službenici Općine Orle

	Je li nacrt bio objavljen na internetskim stranicama 
ili na drugi odgovarajući način?
	Internetske stranice tijela nadležnog za izradu nacrta
	https://www.opcina-orle.hr/

	
	Neke druge internetske stranice
	https://proracun.hr/savjetovanja-detalji.php?kid=114&id=8228

	
	Neki drugi odgovarajući način
	-

	Vrijeme trajanja savjetovanja
	25.09.2026 - 05.10.2026

	Obrazloženje za savjetovanja koja traju kraće od 30 dana
	Savjetovanje s javnošću o Nacrtu odluke o vrijednosti boda komunalne naknade provodi se u trajanju kraćem od 30 dana zbog potrebe pravodobnog dovršetka postupka donošenja predmetne Odluke kako bi se ista mogla početi primjenjivati od 1. siječnja 2027. godine.  Unatoč kraćem trajanju savjetovanja, zainteresiranoj javnosti omogućeno je sudjelovanje u postupku donošenja Odluke dostavljanjem mišljenja, prijedloga i primjedbi u roku određenom za provedbu savjetovanja.

	Koji su predstavnici zainteresirane javnosti dostavili svoja očitovanja?
	Tijekom internetskog savjetovanja nisu zaprimljeni komentari.

	ANALIZA DOSTAVLJENIH PRIMJEDBI

	Primjedbe zainteresirane javnosti na određene odredbe nacrta akta ili drugog dokumenta
	-

	Troškovi provedenog savjetovanja
	Nema troškova savjetovanja

	Tko je i kada izradio izvješće o provedenom savjetovanju?
	Ime i prezime
	Datum

	
	Gordana Ščetko Hrešček
	06.10.2026



image1.png




